
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

144. Περιγραφή, τύπος, ιεραρχική τάξη, διαδικασία προ- 

τάσεως και απονομής νέας κατηγορίας διαμνημο- 
νεύσεως με τίτλο Αστέρας Αξίας και Τιμής. 1 

145. Τροποποίηση διατάξεων των Π.Δ. 192/1991 
«Περιγραφή, τύπος, ιεραρχική τάξη, διαδικασία 
προτάσεως και απονομής κατηγοριών διαμνημο- 
νεύσεων (ΦΕΚ 75/1991, τ. Α') και 12/1992 «Πε¬ 
ριγραφή, τύπος, ιεραρχική τάξη, διαδικασία προ¬ 
τάσεως και απονομής νέων κατηγοριών διαμνη- 


μονεύσεων» (ΦΕΚ 4/1992, τ. Α'). 2 

146. Περιγραφή, τύπος, ιεραρχική τάξη, προϋποθέ¬ 
σεις απονομής και διαδικασία υποβολής προτά¬ 
σεων και απονομής Διαμνημονεύσεων Συμμετο¬ 
χής σε Ειρηνευτικές Αποστολές. 3 


147. Ορισμός μεταβατικής έδρας του Μονομελούς 
Πλημμελειοδικείου Ηλείας στην έδρα των Ειρη¬ 
νοδικείων Ανδρίτσαινας και Αρήνης (Ζαχάρω). 4 

148. Υπαγωγή στην ασφάλιση του Ειδικού Τομέα Επι¬ 

κουρικής Ασφάλισης Μισθωτών που λειτουργεί 
στο ΙΚΑ (ΙΚΑ - ΕΤΕΑΜ) των τακτικών υπαλλήλων 
του κλάδου ΤΕ Τεχνολογικών Εφαρμογών ειδικό¬ 
τητας Τεχνολόγου Πολιτικού Δομικών Έργων ή 
Έργων υποδομής του Οργανισμού Ύδρευσης 
Θεσσαλονίκης (Ο.Υ.Θ). 5 

149. Τροποποίηση διατάξεων του Π.Δ. 75/1987 «Αλ¬ 

ληλογραφία και συναφή θέματα του Υπουργείου 
Δημόσιας Τάξης». 6 

150. Τρόπος και διαδικασία επιχορήγησης χρηματο¬ 

δότησης και δανειοδότησης της Δημόσιας Επι¬ 
χείρησης Πολεοδομίας και Στέγασης (ΔΕΠΟΣ) 
από το Ειδικό Ταμείο Εφαρμογής Ρυθμιστικών 
και Πολεοδομικών Σχεδίων (ΕΤΕΡΠΣ). 7 

ΑΠΟΦΑΣΕΙΣ 

Τ ροποποίηση της ΠΔ/ΤΕ1991 /11.10.91, όπως ισχύει, 
που αφορά στην τοποθέτηση των αδιάθετων υπο¬ 


λοίπων της υποχρέωσης των εμπορικών τραπεζών, 

για τη χρηματοδότηση της βιοτεχνίας. 8 

Έγκριση ίδρυσης και λειτουργίας νέων υποκαταστημά¬ 
των της Αιπβποεη Εχρτβββ ΒβηΚ. 9 


Παράταση της προθεσμίας ίδρυσης και λειτουργίας 
υποκαταστημάτων της ΟίΜόαηΚ.>.... 10 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφαλμάτων στο Ν. 2121/1993.11 

Διορθώσεις σφαλμάτων στο Π.Δ. 80/1993 αρμοδιότη¬ 
τας Υπουργείου Δημόσιας Τάξης.12 

Διόρθωση σφάλματος στο Προεδρικό Διάταγμα 88/ 

1993 αρμοδιότητας Υπουργείου Δικαιοσύνης. ... 13 
Διόρθωση σφάλματος στο Προεδρικό Διάταγμα 89/ 
1993 αρμοδιότητας Υπουργείου Δικαιοσύνης .... 14 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 144 
Περιγραφή, τύπος, ιεραρχική τάξη, διαδικασία προτάσεως 
και απονομής νέας κατηγορίας διαμνημονεύσεως με 
τίτλο Αστέρας Αξίας και Τιμής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 16 παρ. 4 του Ν. 1911 /1990 «Εισαγωγή γυ¬ 
ναικών στις ανώτατες στρατιωτικές σχολές, ρύθμιση 
στρατολογικών θεμάτων και άλλες διατάξεις» (ΦΕΚ 166, 
τ. Α'), όπως τροποποιήθηκε με το άρθρο 18 του Ν. 
2109/92 «Ρύθμιση θεμάτων εκπαιδεύσεως, στρατολο¬ 
γίας και καταστάσεων του προσωπικού των Ενόπλων Δυ¬ 
νάμεων και άλλες διατάξεις» (ΦΕΚ 205, τ. Α'). 

2. Το άρθρο 29Α του Ν. 1558/85 «Κυβέρνηση και κυ¬ 
βερνητικά όργανα», που προστέθηκε με το άρθρο 27 του 
Ν. 2081/92 (ΦΕΚ 154, τ. Α'). 

3. Το γεγονός ότι από τις διατάξεις του παρόντος προ- 
καλείται δαπάνη εις βάρος του κρατικού προϋπολογισμού 
ύψους δύο εκατομμυρίων δραχμών περίπου για το τρέχον 
οικονομικό έτος και ενός εκατομμυρίου δραχμών περίπου 
για καθένα από τα επόμενα έτη. Για την ανωτέρω δαπάνη 
έχει εγγράφει ανάλογη πίστωση στον κρατικό προϋπολο¬ 
γισμό στον ειδικό φορέα 11110 (Γενικό Επιτελείο Εθνικής 
Αμύνης) και με ΚΑΕ 1295. 

4. Το Π.Δ. 192/1991 «Περιγραφή, τύπος, ιεραρχική 
τάξη, διαδικασία προτάσεως και απονομής κατηγοριών 
διαμνημονεύσεων» (ΦΕΚ 75, τ. Α'). 

5. Το Π.Δ. 12/1992 «Περιγραφή, τύπος, ιεραρχική τάξη, 
διαδικασία προτάσεως και απονομής νέων κατηγοριών 
διαμνημονεύσεων» (ΦΕΚ 4, τ. Α'). 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


6. Την υπ’ αριθμόν 107/1993 γνωμοδότηση του Συμ¬ 
βουλίου της Επικράτειας, με πρόταση του Υπουργού Εθνι¬ 
κής Αμύνης, αποφασίζουμε: 

Αρθρο 1 

1. Καθιερώνεται νέα διαμνημόνευση με τίτλο «Αστέρας 
Αξίας και Τιμής». 

2. Η διαμνημόνευση αυτή απονέμεται στους Αρχηγούς 
των Γενικών Επιτελείων και σε’ Ελληνες ιδιώτες, οι οποίοι 
προσφέρουν όλως διακεκριμένες υπηρεσίες προς τις 
Ένοπλες Δυνάμεις και την Πατρίδα. Επίσης απονέμεται 
και σε αλλοδαπούς στρατιωτικούς και ιδιώτες για όλως 
εξαιρετικές ενέργειες, δραστηριότητες, υπηρεσίες και 
πράξεις που αποβαίνουν επωφελεία των Ενόπλων Δυνά¬ 
μεων και του Ελληνικού Έθνους. 

Αρθρο 2 

ίεραρχικά η διαμνημόνευση που καθορίζεται από το διά¬ 
ταγμα αυτό προηγείται της διαμνημόνευσης «Αξίας και Τι¬ 
μής» και έπεται της διαμνημόνευσης «Αρχηγίας Γενικού 
Επιτελείου», που καθορίζονται στο άρθρο 1 παρ. 1 εδ. α’ 
και β' του Π.Δ. 192/1991. 

Αρθρο 3 

1. Ο Αστέρας Αξίας και Τιμής κατασκευάζεται από άρ¬ 
γυρο. Έχει διάμετρο 60 χιλ. και καταλήγει σε τέσσερις 
οξείες γωνίες. Στο μέσο του φέρει σε σμικρογραφία το 
Μετάλλιο Αξίας και Τιμής, το οποίο περιβάλλεται από 
κυανή λωρίδα σμάλτου. Ο Αστέρας αναρτάται από στε¬ 
φάνι φύλλων δάφνης από πράσινο σμάλτο, το οποίο συν¬ 
δέει το διάσημο με την ταινία, η οποία φέρεται γύρω από 
το λαιμό. 

2. Η ταινία της διαμνημόνευσης αυτής είναι πανομοιό¬ 
τυπη με την ταινία της Διαμνημόνευσης «Αξίας και Τιμής». 

Αρθρο 4 

Το δίπλωμα της διαμνημόνευσης που καθορίζεται από 
το διάταγμα αυτό είναι του ίδιου τύπου με το δίπλωμα της 
διαμνημόνευσης «Αξίας και Τιμής», με τη διαφορά ότι στη 
θέση της γραφικής παράστασης του μεταλλίου «Αξίας και 
Τιμής» παρίσταται ο «Αστέρας Αξίας και Τιμής» και_στη 
θέση του αναγραφόμενου τίτλου «ΜΕΤΑΛΛΙΟΥ Α-ΙΑΣ 
ΚΑΙ ΤΙΜΗΣ» αναγράφεται «ΑΣΤΕΡΑΣ ΑΞΙΑΣ ΚΑΙ ΤΙ¬ 
ΜΗΣ». 

Αρθρο 5 

1. Η διεμβολή του χιτωνίου της διαμνημόνευσης αυτής 
είναι πανομοιότυπη με αυτήν της «Αξίας και Τιμής» με τη 
διαφορά ότι οι τιμηθέντες φέρουν στο μέσο της διεμβολής 
του χιτωνίου σμικρογραφία τεκράκτινου αστέρα. 

2. Οι τιμηθέντες με τη διαμνημόνευση «Αξίας και Τιμής» 
δύνανται να φέρουν με πολιτική περιβολή στη θέση της 
κομβιοδόχης κόρυμβο διαμέτρου 10 χιλιοστών κατα¬ 
σκευασμένο από σμικρογραφία ταινίας της διαμνημονεύ- 
σεως. Οι τιμηθέντες με τη διαμνημόνευση «Αστέρας 
Αξίας και Τ ιμής» δύνανται να φέρουν παρόμοιο κόρυμβο 
σε αργυρό πεδίο. 

3. Σε περιπτώσεις που κάποιος έχει τιμηθεί με τον 
Αστέρα και το Μετάλλιο Αξίας και Τιμής φέρει και τα δύο 
σώματα, αλλά μόνο μία διεμβολή στο χιτώνιο. 

4. Η διαμνημόνευση που καθιερώνεται με το διάταγμα 
αυτό φέρεται και σε σμικρογραφία, η οποία είναι η ίδια με 
αυτή της διαμνημόνευσης «Αξίας και Τ ιμής» με τη διαφορά 
ότι στην ταινία προσαρτάται σμικρογραφία τετράκτινου 
αστέρα. Σε περίπτωση που κάποιος έχει τιμηθεί με τον 
Αστέρα και το Μετάλλιο Αξίας και Τιμής φέρει μόνο ένα 
σώμα σε σμικρογραφία. 

5. Ο Αστέρας Αξίας και Τιμής έπεται των Σταυρών Τα¬ 


ξιαρχών των Ελληνικών Ταγμάτων και προηγείται των αλ¬ 
λοδαπών Σταυρών Ταξιαρχών. 

Αρθρο 6 

1. Προτάσεις απονομής της διαμνημόνευσης αυτής γί¬ 
νονται όπως αυτό ορίζεται στο Αρθρο 7 του Π.Δ. 192/ 
1991. 

2. Τα οριζόμενα στα Αρθρα 8, 9, 10 και 11 του Π.Δ. 
192/1991 ισχύουν και για τις νέες διαμνημονεύσεις. 

Στον Υπουργό Εθνικής Αμύνης αναθέτουμε τη δημο¬ 
σίευση και εκτέλεση του Διατάγματος αυτού. 

Αθήνα, 5 Απριλίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΘΝΙΚΗΣ ΑΜΥΝΗΣ 

ΙΩΑΝΝΗΣ Μ. ΒΑΡΒΙΤΣΙΩΤΗΣ 

Τροποποίηση διατάξεων των Π.Δ. 192/1991 «Περιγραφή, 
τύπος, ιεραρχική τάξη, διαδικασία προτάσεως και απο¬ 
νομής κατηγοριών διαμνημονεύσεων (ΦΕΚ 75/1991, 
τ. Α’) και 12/1992 «Περιγραφή, τύπος, ιεραρχική τάξη, 
διαδικασία προτάσεως και απονομής νέων κατηγοριών 
διαμνημονεύσεων» (ΦΕΚ 4/1992, τ. Α’). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 16 παρ. 4 του Ν. 1911 /1990 «Εισαγωγή γυ¬ 
ναικών στις ανώτατες στρατιωτικές σχολές, ρύθμιση 
στρατολογικών θεμάτων και άλλες διατάξεις» (ΦΕΚ 166, 
τ. Α’), όπως τροποποιήθηκε με το άρθρο 18 του Ν. 
2109/92 «Ρύθμιση θεμάτων εκπαιδεύσεως, στρατολο¬ 
γίας και καταστάσεων του προσωπικού των Ενόπλων Δυ¬ 
νάμεων και άλλες διατάξεις» (ΦΕΚ 205, τ. Α’). 

2. Το άρθρο 29Α του Ν. 1558/85 «Κυβέρνηση και Κυ¬ 
βερνητικά όργανα», που προστέθηκε με το άρθρο 27 του 
Ν. 2081/92 (ΦΕΚ 154, τ. Α’). 

3. Το γεγονός ότι από τις διατάξεις του παρόντος προ- 
καλείται δαπάνη εις βάρος του κρατικού προϋπολογισμού 
ύψους ενός εκατομμυρίου δραχμών περίπου για το τρέχον 
οικονομικό έτος και διακοσίων χιλιάδων δραχμών περίπου 
για καθένα από τα επόμενα οικονομικά έτη. Για την ανω¬ 
τέρω δαπάνη έχει εγγράφει ανάλογη πίστωση στον κρα¬ 
τικό προϋπολογισμό στον ειδικό φορέα 11110 (Γενικό 
Επιτελείο Εθνικής Αμύνης) και με ΚΑΕ 1295. 

4. Το Π.Δ. 192/1991 «Περιγραφή, τύπος, ιεραρχική 
τάξη, διαδικασία προτάσεως και απονομής κατηγοριών 
διαμνημονεύσεων» (ΦΕΚ 75/1991) τ. Α’). 

5. Το Π.Δ. 12/1992 «Περιγραφή, τύπος, ιεραρχική τάξη, 
διαδικασία προτάσεως και απονομής νέων κατηγοριών 
διαμνημονεύσεων» (ΦΕΚ 4/1992 τ. Α’). 

6. Την υπ’ αριθμόν 5 Γνωμοδότηση της 28ης/1992 Συ- 
νεδριάσεως του Συμβουλίου Αρχηγών Γενικών Επιτε¬ 
λείων. 

7. Την υπ’ αριθμόν 1 Γνωμοδότηση της 31ης/1992 Συ- 
νεδριάσεως του Συμβουλίου Αρχηγών Γενικών Επιτε¬ 
λείων. 

8. Την υπ’ αριθμόν 108/1993 γνωμοδότηση του Συμ¬ 
βουλίου της Επικράτειας, με πρόταση του Υπουργού Εθνι¬ 
κής Αμύνης, αποφασίζουμε: 

Αρθρο 1 

Η περίπτωση «β) της παραγράφου 1 του άρθρου 1 του 
Π.Δ. 192/1991 αντικαθίσταται ως εξής: 

«Η διαμνημόνευση αυτή είναι μιας τάξεως και απονέμε- 
ται μία φορά στους Αρχηγούς των Γενικών Επιτελείων και 
σε ανωτάτους εν ενεργεία Αξιωματικούς που διετέλεσαν 
διοικητές Μειζόνων Σχηματισμών ή προσέφεραν διακε¬ 
κριμένη υπηρεσία στις Ένοπλες Δυνάμεις και στην Πα¬ 
τρίδα. Η διαμνημόνευση αυτή απονέμεται και σε Ελληνες 
ιδιώτες και αλλοδαπούς ιδιώτες και στρατιωτικούς για 
ενέργειες, δραστηριότητες, υπηρεσίες, γεγονότα και 
πράξεις που αποβαίνουν επ’ ωφελεία των Ενόπλων Δυνά¬ 
μεων και του Ελληνικού Έθνους». 

„ Αρθρο 2 

Στο άρθρο 7 του Π.Δ. 192/1991 οι παράγραφοι 1,2 και 
3 αναριθμούνται σε 2, 3 και 4 αντίστοιχα και τίθεται παρά¬ 
γραφος 1 ως εξής: 

1. «Οι διαμνημονεύσεις απονέμονται σε μονίμους εν 
ενεργεία Αξιωματικούς. Επίσης, απονέμεται και σε μονί¬ 
μους εξ εφεδρείας Αξιωματικούς μετά τη συμπλήρωση 
ενός και ημίσεως έτους από την ανάκλησή τους στην 
ενέργεια». 

Αρθρο 3 

Στην περίπτωση (ε) του Αρθρου 1 του Π.Δ. 192/1991 
προστίθεται δεύτερο εδάφιο ως εξής: 

«Η Β* τάξη της διαμνημονεύσεως αυτής επίσης απονέ- 
μεται με τις ίδιες ως ανωτέρω προϋποθέσεις και σε Αξιω¬ 
ματικούς της Πολεμικής Αεροπορίας αποφοίτους Σχολών 
Πολέμου του εξωτερικού, αναγνωρισμένων και εξομοιου- 
μένων με τις αντίστοιχες ελληνικές Σχολές. Επίσης η δια- 
μνημόνευση προάγεται από Β' σε Α’ τάξεως με τις ίδιες ως 
ανωτέρω προϋποθέσεις και σε περιπτώσεις αποφοιτή- 
σεως Αξιωματικών και των τριών Κλάδων των Ενόπλων Δυ¬ 
νάμεων απευθείας από Σχολές Ανωτάτης Στρατιωτικής 
Επιμορφώσεως του εξωτερικού, χωρίς να έχουν προηγου¬ 
μένως αποφοιτήσει από τη Σχολή Εθνικής Αμύνης». 

Αρθρο 4 

Το πρώτο εδάφιο της περιπτώσεως (α) του άρθρου 1 
του Π.Δ. 12/1992 αντικαθιστάται ως εξής: 

«Η διαμνημόνευση αυτή διακρίνεται σε τρεις τάξεις (Α\ 
Β’ και Π) και απονέμεται σε ανωτέρους και ανώτατους Αξι¬ 
ωματικούς Σωμάτων του Στρατού Ξηράς, του Πολεμικού 
Ναυτικού και της Πολεμικής Αεροπορίας για τους οποίους 
δεν απαιτείται η συμπλήρωση χρόνου διοικήσεως ή ειδι¬ 
κής υπηρεσίας για προαγωγή στον επόμενο βαθμό καθώς 
και σε Αξιωματικούς των Κοινών Σωμάτων. 

Επίσης απονέμεται και σε Αξιωματικούς του Στρατού 
Ξηράς, του Πολεμικού Ναυτικού και της Πολεμικής Αερο¬ 
πορίας, οι οποίοι έχουν περιέλθει σε κατάσταση «Ελα¬ 
φρός Υπηρεσίας ή Υπηρεσίας Γραφείου», «Υπηρεσίας 
Ξηράς» και «Υπηρεσίας Εδάφους» αντιστοίχως, στους 
οποίους δεν έχει απονεμηθεί οποιαδήποτε τάξη της Δια- 
μνημονεύσεως Ευδόκιμου Διοικήσεως κατά το διάστημα 
της υπηρεσίας τους πριν περιέλθουν στις προαναφερόμε- 
νες καταστάσεις». 

Στον Υπουργό Εθνικής Αμύνης αναθέτουμε τη δημο¬ 
σίευση και εκτέλεση του Διατάγματος αυτού. 

Αθήνα, 5 Απριλίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΘΝΙΚΗΣ ΑΜΥΝΗΣ 

ΙΩΑΝΝΗΣ Μ. ΒΑΡΒΙΤΣΙΩΤΗΣ 


( 3 ) 

ΠΡΟΕΔΡΙΚΟ ΔΙΑΤΑΓΜΑ ΥΓΤ ΑΡΙΘ. 146 
Περιγραφή, τύπος, ιεραρχική τάξη, προϋποθέσεις απονο¬ 
μής και διαδικασία υποβολής προτάσεων και απονομής 

Διαμνημονεύσεων Συμμετοχής σε Ειρηνευτικές Απο¬ 
στολές. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 16 παρ. 4 του Ν. 1911 /1990 «Εισαγωγή γυ¬ 
ναικών στις ανώτατες στρατιωτικές σχολές, ρύθμιση 
στρατολογικών θεμάτων και άλλες διατάξεις» (ΦΕΚ 166, 
τ. Α’), όπως τροποποιήθηκε με το άρθρο 18 του Ν. 
2109/92 «Ρύθμιση θεμάτων εκπαιδεύσεως, στρατολο¬ 
γίας και καταστάσεων του προσωπικού των Ενόπλων Δυ¬ 
νάμεων και άλλες διατάξεις» (ΦΕΚ 205, τ. Α’). 

2. Το Π.Δ. 192/1991 «Περιγραφή, τύπος, ιεραρχική 
τάξη, διαδικασία προτάσεων και απονομής κατηγοριών 
διαμνημονεύσεων» (ΦΕΚ 75, τ. Α’). 

3. Το Π.Δ. 12/1992 «Περιγραφή, τύπος, ιεραρχική τάξη, 
διαδικασία προτάσεων και απονομής νέων κατηγοριών 
διαμνημονεύσεων» (ΦΕΚ 4, τ. Α ). 

4. Το άρθρο 29Α του Ν. 1558/85 «Κυβέρνηση και Κυ¬ 
βερνητικά όργανα», που προστέθηκε με το άρθρο 27 του 
Ν. 2081/92 (ΦΕΚ 154, τ. Α’). 

5. Το γεγονός ότι από τις διατάξεις του παρόντος προ- 
καλείται δαπάνη εις βάρος του κρατικού προϋπολογισμού 
ύψους δύο εκατομμυρίων δραχμών περίπου για το οικονο¬ 
μικό έτος 1993 και εκατό χιλιάδων δραχμών περίπου για 
καθένα από τα επόμενα οικονομικά έτη. Για την ανωτέρω 
δαπάνη έχει εγγράφει ανάλογη πίστωση στον κρατικό 
προϋπολογισμό στον ειδικό φορέα 11110 (Γενικό Επιτε¬ 
λείο Εθνικής Αμύνης) και με ΚΑΕ 1295, (ως και η από 
1.10.1992 σχετική βεβαίωση του Υπουργείου Εθνικής 
Αμύνης). 

6. Την υπ' αριθμόν 9/1993 γνωμοδότηση του Συμβου¬ 
λίου της Επικράτειας, με πρόταση του Υπουργού Εθνικής 
Αμύνης, αποφασίζουμε: 

Άρθρο 1 

1. Καθιερώνεται διαμνημόνευση με τίτλο «Διαμνημό- 
νευση συμμετοχής σε Ειρηνευτικές Αποστολές». 

2. Η διαμνημόνευση αυτή είναι μιας τάξεως και απονέ- 
μεται σε Ελληνες στρατιωτικούς για την ευδόκιμη συμμε¬ 
τοχή τους σε Ειρηνευτικές Αποστολές εκτός της επικρά¬ 
τειας υπό την αιγίδα των Ηνωμένων Εθνών, της Ευρωπαϊ¬ 
κής Οικονομικής Κοινότητας και άλλων Διεθνών Οργανι¬ 
σμών, κατόπιν αποφάσεως του ΥΕΘΑ. 

3. Με τον όρο «στρατιωτικοί» νοούνται οι ανή κοντές στις 
Ένοπλες Δυνάμεις. 

4. Με τον όρο συμμετοχή σε «Ειρηνευτική Αποστολή 
εκτός της Επικρατείας» νοείται η συμμετοχή κατόπιν 
εντολής της Ελληνικής Κυβερνήσεως σε ειρηνευτικές 
αποστολές των Ηνωμένων Εθνών, της Ευρωπαϊκής Οικο¬ 
νομικής Κοινότητας και άλλων Διεθνών Οργανισμών, οι 
οποίες κατά καιρούς συγκροτούνται με αποφάσεις των 
εξουσιοδοτημένων Οργάνων τους. 

5. Για την απονομή της διαμνημονεύσεως απαιτείται η 
συμμετοχή σε διάρκεια ίση με το ήμισυ της αρχικά προ- 
βλεπομένης από τη διαταγή τοποθετήσεως χρονικής πε¬ 
ριόδου διάρκειας της αποστολής και πάντως όχι βαρύτερη 
των τριάντα ημερών. 

6. Κατ’ εξαίρεση, η απονομή της διαμνημονεύσεως 
μπορεί να γίνει σε περίπτωση μη συμπληρώσεως του ανω- 
τέρου χρόνου και στις παρακάτω περιπτώσεις: 

α. Σε περίπτωση κατά την οποία κατά την εκτέλεση του 

καθήκοντος κατά τη διάρκεια της συμμετοχής στην απο¬ 
στολή ο στρατιωτικός φονευθεί ή τραυματισθεί βαρειά. 

β. Σε περίπτωση εκτελέσεως κατόπιν εντολής εξαιρε¬ 
τικά επικινδύνων αποστολών, όπως αεροπορικών ή αναλό- 
γων αποστολών των άλλων Κλάδων των Ενόπλων Δυνά¬ 
μεων. Στην περίπτωση αυτή υποβάλλεται ιεραρχικά μέχρι 
τον Αρχηγό του Γενικού Επιτελείου του Κλάδου που ανή¬ 
κει ο στρατιωτικός πρόταση, στην οποία αναλύονται λε¬ 
πτομερώς οι λόγοι της κατ’ εξαίρεση προτάσεως απονο¬ 
μής- 

7. Η διαμνημόνευση επίσης απονέμεται και σε αλλοδα¬ 
πούς στρατιωτικούς για εξαιρετικές υπηρεσίες, πράξεις 
και ενέργειες οι οποίες αποβαίνουν προς όφελος της ελ¬ 
ληνικής αποστολής. Η πρόταση απονομής γίνεται όπως 
και για την περίπτωση της παραγράφου 6β. 

Άρθρο 2 

Ιεραρχικά η Διαμνημόνευση Συμμετοχής σε Ειρηνευτι¬ 
κές Αποστολές έπεται των διαμνημονεύσεων οι οποίες 
συνεστήθησαν με τα Π.Δ. 192/1991 και 12/1992. 

Άρθρο 3 

1. Το μετάλλιο της Διαμνημονεύσεως Συμμετοχής σε 
Ειρηνευτικές Αποστολές έχει σχήμα εξαγωγικό διαμέτρου 
35 χιλιοστών και είναι κατασκευασμένο από ορείχαλκο. 
Στην κύρια όψη απεικονίζει ανάγλυφα στο κέντρο το σύ¬ 
μπλεγμα του Κηφισοδότου, το οποίο βρισκόταν στην 
Αγορά των Αθηνών και παρίστανε την Ειρήνη, αδελφή της 
Ευνομίας και της Δίκης, και τον Πλούτο. Πίσω από το σύ¬ 
μπλεγμα υπάρχει ανάγλυφη υδρόγειος σφαίρα. Η πίσω 
πλευρά αναπαριστά ανάγλυφα το σύμπλεγμα εμβλημάτων 
του Γενικού Επιτελείου Εθνικής Αμύνης και στην κάτω 
πλευρά τη χρονολογία «1992», έτος συστάσεως της Δια- 
μνημονεύσεως. 

2. Η ταινία της διαμνημονεύσεως είναι κυματοειδής- 
μεταξωτή πλάτους 35 χιλιοστών και διαιρείται σε τρεις 
ισομερείς λωρίδες, εκ των οποίων οι δύο ακραίες είναι 
χρώματος βαθέος κιτρίνου και η μεσαία λευκή. Η μεσαία 
λευκή λωρίδα διαιρείται σε έξι ισομερείς λωρίδες (πλά¬ 
τους δύο χιλιοστών εκάστη) με σειρά χρωμάτων από τα 
αριστερά προς τα δεξιά λευκό-βαθύ κυανούν - λευκό 
ερυθρό - λευκό - ανοικτό κυανούν και λευκό. 

3. Σε περίπτωση πολλαπλών απονομών φέρεται μόνο 
ένα σώμα μεταλλίου και αντίστοιχα μία διεμβολή στο χιτώ¬ 
νιο. Για τη διάκριση των πολλαπλών απονομών φέρεται 
στην ταινία του μεταλλίου ή της διεμβολής ένας επάργυ¬ 
ρος αστερίσκος για κάθε νέα απονομή, έως του αριθμού 
των τριών. 

Άρθρο 4 

1. Το δίπλωμα της διαμνημονεύσεως Συμμετοχής σε Ει¬ 
ρηνευτικές Αποστολές είναι του ίδιου τύπου με τα διπλώ¬ 
ματα των διαμνημονεύσεων, τα οποία συνεστήθησαν με 
το Π.Δ. 12/1992 με τις εξής διαφορές: 

2. Το δίπλωμα αναγράφει ως τίτλο τη φράση: «ΜΕΤΑΛ¬ 
ΛΙΟ ΣΥΜΜΕΤΟΧΗΣ ΣΕ ΕΙΡΗΝΕΥΤΙΚΕΣ ΑΠΟΣΤΟΛΕΣ» 
και φέρει ως απεικόνιση σχηματική παράσταση του μεταλ¬ 
λίου. 

Στον προβλεπόμενο κενό χώρο αναγράφεται η φράση 
«για την ευδόκιμη συμμετοχή του στην αποστολή .... από 
.... έως ...». 

Άρθρο 5 

Το μετάλλιο της διαμνημονεύσεως Συμμετοχής σε Ει¬ 
ρηνευτικές Αποστολές φέρεται και σε σμικρογραφία σε 


περιπτώσεις που ορίζονται από τους κανονισμούς στολών. 

Άρθρο 6 

1. Μετά την ολοκλήρωση της ειρηνευτικής αποστολής 
και τον επαναπατρισμό των στρατιωτικών, οι αρμόδιες 
Διευθύνσεις των Γ ενικών Επιτελείων, κατόπιν προτάσεως 
του επικεφαλής της αποστολής, συντάσσουν Ονομαστι¬ 
κούς Πίνακες με τους Αξιωματικούς, Υπαξιωματικούς και 
Οπλίτες που πληρούν τις προϋποθέσεις απονομής ίων 
παραγράφων 5 και 6 του άρθρου 1 του παρόντος. 

2. Οι παραπάνω Ονομαστικοί Πίνακες εισάγονται στο 
Συμβούλιο Αρχηγών Γ ενικών Επιτελείων, το οποίο ειση- 
γείται στον Υπουργό Εθνικής Αμύνης την έκδοση της απο- 
φάσεως απονομής της διαμνημονεύσεως. Κατά τα λοιπά 
ισχύουν τα οριζόμενα στοΆρθρο 7 του Π.Δ. 192/1991. 

Άρθρο 7 

1. Τα οριζόμενα στα Άρθρα 8, 9, 10 και 11 του Π.Δ. 
192/1991 ισχύουν και για την παρούσα διαμνημόνευση. 

2. Οι διατάξεις του παρόντος ισχύουν από της δημο- 
σιεύσεως αυτού. 

3. Προτάσεις απονομής της διαμνημονεύσεως δύνανται 
να υποβληθούν για συμμετοχή σε Ειρηνευτικές Αποστο¬ 
λές, οι οποίες έλαβαν χώρα μετά την 15 Μαΐου 1991, ημε¬ 
ρομηνία καθιερώσεως των Διαμνημονεύσεων. 

Στον Υπουργό Εθνικής Αμύνης αναθέτουμε τη δημο¬ 
σίευση και εκτέλεση του παρόντος Διατάγματος. 

Αθήνα, 5 Απριλίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΘΝΙΚΗΣ ΑΜΥΝΗΣ 

ΙΩΑΝΝΗΣ Μ. ΒΑΡΒΙΤΣΙΩΤΗΣ 
-♦- 

(4) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 147 
Ορισμός μεταβατικής έδρας του Μονομελούς Πλημμε¬ 
λειοδικείου Ηλείας στην έδρα των Ειρηνοδικείων Αν- 

δρίτσαινας και Αρήνης (Ζαχάρω). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 παράγραφοι 1,2 και 3 του 
Κώδικα Οργανισμού Δικαστηρίων και κατάστασης δικαστι¬ 
κών λειτουργών (Κ.Ν. 1756/1988 Α' 35). 

2. Το Προεδρικό Διάταγμα με τον αριθ. 354/23.10.92 
«Απόσπαση των Ειρηνοδικείων Ανδρίτσαινας και Αρήνης 
από το Πρωτοδικείο Κυπαρισσίας του Εφετείου Ναυπλίου 
και υπαγωγή τους στο Πρωτοδικείο Ηλείας του Εφετείου 
Πατρών (Α' 176)». 

3. Το άρθρο 29Α του Ν. 1558/1985, όπως προσετέθη 
με το άρθρο 27 του Ν. 2081/1992 (Α' 154). 

4. Τη γνώμη του Προέδρου Εφετών Πατρών με τον 
αριθμό 2/7.1.1992. 

5. Τη γνώμη του Εισαγγελέως Εφετών Πατρών με τον 
αριθμό 30/8.1.1992. 

6. Το γεγονός ότι το παρόν διάταγμα δεν προκαλεί επι¬ 
πλέον δαπάνη σε βάρος του κρατικού προϋπολογισμού. 

7. Τη γνωμοδότηση του Συμβουλίου της Επικρατείας με 
τον αριθ. 132/1993, μετά από πρόταση του Υπουργού Δι¬ 
καιοσύνης, αποφασίζουμε: 

Άρθρο μόνο 

1. Ορίζεται μεταβατική έδρα του Μονομελούς Πλημμε¬ 
λειοδικείου Ηλείας στην έδρα των Ειρηνοδικείων Ανδρί- 
τσαινας και Αρήνης αντίστοιχα, για την εκδίκαση των ποι- 

νικών υποθέσεων, αρμοδιότητος Μονομελούς Πλημμε¬ 
λειοδικείου της περιφέρειας των παραπάνω Ειρηνοδ* 
κείων. 

2. Το κατά την παράγραφο 1 μεταβατικό Μονομελές 
Πλημμελειοδικείο θα συνεδριάσει εις μεν την μεταβατική 
του έδρα στην Ανδρίτσαινα στο δικαστικό κατάστημα του 
Ειρηνοδικείου Ανδρίτσαινας, κάθε τέταρτη Παρασκευή 
του μηνάς και μέχρι τρεις φορές το χρόνο, εις δε τη μετα¬ 
βατική του έδρα στην Αρήνη (Ζαχάρω) στο δικαστικό κα¬ 
τάστημα του Ειρηνοδικείου Αρήνης (Ζαχάρω), κάθε τρίτη 
Παρασκευή κάθε μήνα. 

3. Υποθέσεις του Μονομελούς Πλημμελειοδικείου Κυ¬ 
παρισσίας οι οποίες υπάγονται κατά την παρ. 1 του παρό¬ 
ντος στην αρμοδιότητα του Μονομελούς Πλημμελειοδι¬ 
κείου Ηλείας παραπέμπονται να εκδικασθούν εις αυτό, 
εφόσον δεν είχε ήδη προσδιορισθεί γι’ αυτές δικάσιμος 
στο Μονομελές Πλημμελειοδικείο Κυπαρισσίας. 

Στην Υπουργό Δικαιοσύνης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 15 Φεβρουαρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Η ΥΠΟΥΡΓΟΣ ΔΙΚΑΙΟΣΥΝΗΣ 

ΑΝΝΑ ΨΑΡΟΥΔΑ - ΜΠΕΝΑΚΗ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 148 
Υπαγωγή στην ασφάλιση του Ειδικού Τομέα Επικουρικής 
Ασφάλισης Μισθωτών που λειτουργεί στο ΙΚΑ (ΙΚΑ - 
ΕΤΕΑΜ) των τακτικών υπαλλήλων του κλάδου ΤΕ Τε¬ 
χνολογικών Εφαρμογών ειδικότητας Τεχνολόγου Πολι¬ 
τικού Δομικών Έργων ή Έργων υποδομής του Οργανι¬ 
σμού Ύδρευσης Θεσσαλονίκης (Ο.Υ.Θ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παρ. 2 και 3 του άρθρου 55 του Ν. 
1140/81 (Α’ 68). 

2. Το άρθρο 6 του Ν. 1358/1983 (Α* 64). 

3. Τα άρθρα 23, παρ. 1 στοιχ. στ και 24 παρ. 1 και παρ. 2 
στοιχ. γ, 26 παρ. 1 και 27 παρ. 1 στοιχ. δ του Ν. 1558/ 
1985 (Α’137). 

4. Το άρθρο 27 του Ν. 2081/1992 (Α’ 154). 

5. Το άρθρο 1 παρ. 3 περίπτ. β του Π. Δ/τος 231/1986 
(Α’ 97). 

6. Τη σύμφωνη γνώμη του Διοικητικού Συμβουλίου του 
Οργανισμού Ύδρευσης Θεσσαλονίκης, που διατυπώθηκε 
στις με αριθ. 13/191/14.6.1991 και 24/373/26.11.1991 
συνεδριάσεις του. 

7. Τη γνώμη του Δ.Σ. του ΙΚΑ, που διατυπώθηκε στις 
212/Συν. 21/19.9.1991 και 61/Συν. 6/12.3.1992 συνε¬ 
δριάσεις του. 

8. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη εις βάρος του προϋπο¬ 
λογισμού του νομικού προσώπου του Οργανισμού Υδρεύ- 
σεως Θεσσαλονίκης. 

9. Την 60/1993 γνωμοδότηση του Συμβουλίου Επικρα- 
τείας, μετά από πρόταση του Υπουργού Υγείας, Πρόνοιας 
και Κοινωνικών Ασφαλίσεων, αποφασίζουμε: 

Άρθρο μόνο 

1. Οι τακτικοί υπάλληλοι του Κλάδου ΤΕ Τεχνολογικών 
Εφαρμογών ειδικότητας Τεχνολόγου Πολιτικού Δομικών 
Έργων ή Έργων υποδομής του Οργανισμού Ύδρευσης 
Θεσσαλονίκης (ΟΥΘ), υπάγονται υποχρεωτικά από την 


ημερομηνία δημοσιεύσεως του Προεδρικού Διατάγματος 
στην ασφάλιση του Ειδικού Τομέα Επικουρικής Ασφάλι¬ 
σης Μισθωτών, που λειτουργεί στο ΙΚΑ (ΙΚΑ - ΕΤΕΑΜ). 

Προκειμένου για τους τακτικούς υπαλλήλους του Κλά¬ 
δου που μετετάγησαν με τις διατάξεις του άρθρου 17 του 
Ν. 1586/86 (Α’ 37) η ασφάλισή τους αρχίζει από το χρόνο 
διακοπής της ασφάλισής τους στο Ταμείο Επικουρικής 
Ασφαλίσεως Εργατοτεχνιτών Δομικών και Ξυλουργικών 
Εργασιών (ΤΕΑΕΔ-Ε). 

2. Οι οφειλόμενες εισφορές, για το χρονικό διάστημα 
από της υπαγωγής στην ασφάλιση του Ειδικού Τομέα μέ¬ 
χρι της ισχύος του παρόντος βαρύνουν τον Οργανισμό 
Ύδρευσης Θεσσαλονίκης και τους τακτικούς υπαλλήλους 
αυτού κατά τα αντίστοιχα ποσοστά που ορίζονται από την 
παρ. 5 του άρθρου 55 του Ν. 1140/1981. 

3. Ο υπολογισμός των εισφορών αυτών γίνεται επί των 
εκάστοτε αποδοχών, όπως αυτές προσδιορίζονται στην 
παρ. 5 του άρθρου 55 του Ν. 1140/81 που καταβλήθηκαν 
στους ασφαλισμένους από της υπαγωγής τους στην 
ασφάλιση του ΙΚΑ - ΕΤΕΑΜ. 

4. Το ποσό που προκύπτει από τις εισφορές για το ανω¬ 
τέρω χρονικό διάστημα καταβάλλεται από μεν τον εργο¬ 
δότη εντός μηνός από τη δημοσίευση του παρόντος, από 
δε τους υπαλλήλους σε έξι (6) ισόποσες μηνιαίες δόσεις, 
οι οποίες παρακρατούνται από τον εργοδότη από τις απο¬ 
δοχές τους και αποδίδονται στο ΙΚΑ - ΕΤΕΑΜ μαζί με τις 
τακτικές εισφορές. 

Στον Υπουργό Υγείας, Πρόνοιας και Κοινωνικών Ασφα¬ 
λίσεων αναθέτουμε τη δημοσίευση και εκτέλεση του πα¬ 
ρόντος διατάγματος. 

Αθήνα, 30 Μαρτίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

ΔΗΜΗΤΡΙΟΣ ΣΙΟΥΦΑΣ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 149 
Τροποποίηση διατάξεων του Π.Δ. 75/1987 «Αλληλογρα¬ 
φία και συναφή θέματα του Υπουργείου Δημόσιας Τά¬ 
ξης*. 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ. 1 εδάφ. α' του Ν. 
1481/1984 «Οργανισμός Υπουργείου Δημόσιας Τάξης» 
(Α’ 152), όπως αντικαταστάθηκε με το άρθρο 1 παρ. 1 του 
Ν. 1590/1986 (Α’ 49) και του άρθρου 33 παρ. 6 του ίδιου 
νόμου. 

2. Τις διατάξεις του άρθρου 255 παρ. 1, 2 του Ν.Δ. 
3365/1955 «περί Κώδικος του Σώματος της Ελληνικής 
Χωροφυλακής» (Α’ 257), που παραμένει σε ισχύ με τις δια¬ 
τάξεις των άρθρων 54 παρ. 6 και 62 παρ. 2 του Ν. 1481/ 
1984 «Οργανισμός Υπουργείου Δημόσιας Τάξης» (Α’ 
152). 

3. Τις διατάξεις του Π.Δ. 137/1986 «Συγκρότηση της 
Γενικής Γραμματείας Δημόσιας Τάξης σε Υπουργείο Δη¬ 
μόσιας Τάξης» (Α’ 152). 

4. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α’ 137), το οποίο 
προστέθηκε με το άρθρο 27 του Ν. 2081/1992 (Α’ 154). 

5. Το γεγονός ότι από τις διατάξεις του παρόντος δεν 
προκαλείται δαπάνη εις βάρος του κρατικού προϋπολογι¬ 
σμού. 

ο 

6. Τις υπ' αριθ. 431/20.8.1992 και 58/28.1.1993 γνω¬ 
μοδοτήσεις του Συμβουλίου της Επικράτειας, ύστερα από 
πρόταση του Υπουργού Δημόσιας Τάξης, αποφασί¬ 
ζουμε: 

Αρθρο 1 

1. Η παρ. 1 του άρθρου 7 του ΓΊ.Δ. 75/1987 αντικαθί¬ 
σταται ως εξής: 

«1. Πιστοποιητικά ή βεβαιώσεις χορηγούνται από τους 
προϊσταμένους των Υπηρεσιών της Ελληνικής Αστυνομίας 
ή τους αναπληρωτές αυτών, καθώς και από τους προϊστα¬ 
μένους των υποδιευθύνσεων, τμημάτων ή γραφείων των 
υπηρεσιών, επιπέδου διεύθυνσης και άνω, με εντολή του 
προϊσταμένου της οικείας υπηρεσίας. Σε περίπτωση που 
οι διοικητές των υπηρεσιών, επιπέδου Αστυνομικού Σταθ¬ 
μού ή Αστυνομικού Φυλακίου, ελλείπουν ή κωλύονται, και 
οι αναπληρωτές αυτών δεν είναι ανακριτικοί υπάλληλοι, τα 
πιστοποιητικά ή βεβαιώσεις χορηγούνται από τις αμέσως 
προϊστάμενες αυτών Αστυνομικές Αρχές». 

2. Η παρ. 2 του άρθρου 22 του Π.Δ. 75/1987 αντικαθί¬ 
σταται ως εξής: 

«2. Αρμόδιοι για την εφαρμογή των διατάξεων του άρ¬ 
θρου 16 του Ν. 1599/1986, όπως αυτές ισχύουν κάθε 
φορά, είναι οι προϊστάμενοι των Υπηρεσιών της Ελληνικής 
Αστυνομίας ή οι αναπληρωτές αυτών, καθώς και οι προϊ¬ 
στάμενοι των υποδιευθύνσεων, τμημάτων ή γραφείων των 
υπηρεσιών, επιπέδου τμήματος και άνω, με εντολή του 
προϊσταμένου της οικείας υπηρεσίας. Σε περίπτωση που 
οι διοικητές των υπηρεσιών, επιπέδου Αστυνομικού Σταθ¬ 
μού ή Αστυνομικού Φυλακίου, ελλείπουν ή κωλύονται, και 
οι αναπληρωτές αυτών δεν είναι ανακριτικοί υπάλληλοι, οι 
ανωτέρω αρμοδιότητες ασκούνται από τις αμέσως προϊ¬ 
στάμενες αυτών Αστυνομικές Αρχές». 

3. Η παρ. 3 του άρθρου 22 του Π.Δ. 75/1987 καταργεί- 
ται. Οι παρ. 4, 5, 6 και 7 του ίδιου άρθρου αριθμούνται σε 
3, 4, 5 και 6 αντίστοιχα. 

4. Στην παρ. 2 του άρθρου 24 του Π.Δ. 75/1987 προστί¬ 
θεται εδάφιο ως εξής: 

«Η αρμοδιότητα αυτή μπορεί να ασκείται και από το 
υπόλοιπο αστυνομικό και πολιτικό προσωπικό, ύστερα 
από διαταγή του προϊσταμένου της οικείας Αστυνομικής 
Αρχής». 

Αρθρο 2. 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 5 Απριλίου 1993 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΝΙΚΟΛΑΟΣ Ν. ΓΚΕΛΕΣΤΑΘΗΣ 


( 7 ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 150 
Τρόπος και διαδικασία επιχορήγησης χρηματοδότησης και 

δανειοδότησης της Δημόσιας Επιχείρησης Πολεοδο¬ 
μίας και Στέγασης (ΔΕΠΟΣ) από το Ειδικό Ταμείο 

Εφαρμογής Ρυθμιστικών και Πολεοδομικών Σχεδίων 

(ΕΤΕΡΠΣ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 5 του άρθρου 56 του Ν. 947/ 
1979 «περί οικιστικών περιοχών» (Α* 169), όπως συμπλη¬ 
ρώθηκαν με τις διατάξεις της παρ. 1 του ά’ρθρου 8 του Ν. 
1512/1985 «περί τροποποίησης και συμπλήρωσης πολε¬ 
οδομικών διατάξεων ρύθμιση συναφών θεμάτων και θεμά¬ 
των του Ταμείου Νομικών» (Α’ 4). 

2. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081/1992 
(Α’ 154) και το γεγονός ότι από τις διατάξεις αυτού του Δ/ 
τος δεν προκαλείται δαπάνη σε βάρος του κρατικού προϋ¬ 
πολογισμού. 

3. Την 126/1993 γνωμοδότηση του Συμβουλίου της 
Επικρατείας με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Αρθρο 1 

Η ΔΕΠΟΣ επιχορηγείται, χρηματοδοτείται και δανειο¬ 
δοτείται από το ΕΤΕΡΠΣ για την εκπλήρωση των παρα¬ 
κάτω σκοπών: 

1. Για την ανάπτυξη και εκτέλεση οικιστικών και στεγα- 
στικών προγραμμάτων. 

2. Για την εκπόνηση πάσης φύσεως μελετών και ερευ¬ 
νών οι οποίες έχουν σχέση με την οικιστική πολιτική. 

3. Γ ια την εκτέλεση έργων αναπλάσεων υποβαθμισμέ¬ 
νων περιοχών και περιοχών αυθαιρέτων ύστερα από την 
ένταξή τους στο σχέδιο. 

4. Για την εκτέλεση έργων αναπλάσεων - αποκαταστά¬ 
σεων παραδοσιακών συνόλων και κτιρίων. 

Αρθρο 2 

Η επιχορήγηση, χρηματοδότηση και δανειοδότηση της 
ΔΕΠΟΣ γίνεται ύστερα από αιτιολογημένη εισήγηση των 
καθ' ύλην αρμοδίων Διευθύνσεων του Υπουργείου Περι¬ 
βάλλοντος, Χωροταξίας και Δημοσίων Έργων η οποία 
εγκρίνεται με απόφαση του Υπουργού Περιβάλλοντος, 
Χωροταξίας και ΔημοσίωνΈργων. 

Η διάθεση των πιστώσεων αυτών εγκρίνεται από το Διοι¬ 
κητικό Συμβούλιο (Δ.Σ.) του ΕΤΕΡΠΣ το οποίο καθορίζει 
επίσης τους όρους και τις προϋποθέσεις δανειοδότη¬ 
σης. 

Αρθρο 3 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 5 Απριλίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

Α ΠΟΦΑΣΕΙ Σ 

( 8 ) 

Πράξη Διοικητή αριθ. 2191/31.3.93 
( Αρθρο 1 του Ν. 1266/82) 

Τροποποίηση της ΠΔ/ΤΕ 1991/11.10.91, όπως ισχύει, 
που αφορά στην τοποθέτηση των αδιάθετων υπολοί¬ 
πων της υποχρέωσης των εμπορικών τραπεζών, για τη 
χρηματοδότηση της βιοτεχνίας. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Το άρθρο 1 του Ν. 1266/82 «Όργανα ασκήσεως της 
νομισματικής, πιστωτικής και συναλλαγματικής πολιτικής 
και άλλες διατάξεις», 

β) τις ΠΔ/ΤΕ 1991 /11.10.91,2126/21.9.92 και 2161 / 
21.12.92, όπως ισχύουν, αποφάσισε: 

Να παρατείνει μέχρι 30.9.93 τη δυνατότητα που έχουν 
οι τράπεζες, με βάση την ΠΔ/ΤΕ 1991 /11.10.91, να το¬ 
ποθετούν από τα αδιάθετα υπόλοιπα της υποχρέωσης των 
εμπορικών τραπεζών για τη χρηματοδότηση της Βιοτε¬ 
χνίας σε ομόλογα της Ελληνικής Τράπεζας Βιομηχανικής 
Ανάπτυξης, μέχρι ποσών που κατέχουν ήδη, κατά την ημε¬ 
ρομηνία κοινοποίησης της παρούσας Πράξης. 

Από τις διατάξεις της παρούσας Πράξης δεν προκαλεί- 
ται δαπάνη σε βάρος του κρατικού προϋπολογισμού. 

Η Πράξη αυτή να δημοσιευθεί στην Εφημερίδα της Κυ- 
βερνήσεως. 

Ο Διοικητής 
Ε. Ν. ΧΡΙΣΤΟΔΟΥΛΟΥ 

-♦- 

(9) 

Έγκριση ίδρυσης και λειτουργίας νέων υποκαταστημάτων 
της Αιτιβποβη ΕχρΓβδδ ΒβηΚ. 

(Συνεδρίαση 523/29.3.93, θέμα 7) 

ΤΡΑΠΕΖΑ ΤΗΣ ΕΛΛΑΔΟΣ 

Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ 
ΠΙΣΤΩΤΙΚΩΝ ΘΕΜΑΤΩΝ 
Αφού έλαβε υπόψη: 

α) Τις^διατάξεις του άρθρου 12 παρ. 2 του Ν. 2076/92 
«ανάληψη και άσκηση δραστηριότητας πιστωτικών ιδρυ¬ 
μάτων και άλλες συναφείς διατάξεις», 
β) Την αποφ. ΕΝΠΘ 505/8/23.7.92, όπως ισχύει, 
γ) Το από 28.12.92 (ΑΠ 8941) έγγραφο της Αηιβποβη 
ΕχρΓβδδ ΒβηΚ με το οποίο ζητεί την άδεια λειτουργίας 
τριών (3) νέων υποκαταστημάτων, 
δ) Την ΠΔ/ΤΕ 2184/17.3.93 που αφορά στο απαιτού- 
μενο ελάχιστο κεφάλαιο για τα υποκαταστήματα πιστωτι¬ 
κών ιδρυμάτων που εδρεύουν σε χώρες εκτός των Ευρω¬ 
παϊκών Κοινοτήτων, καθώς και το συνολικό αριθμό των 
λειτουργούντων στην Ελλάδα υποκαταστημάτων της Απιβ- 
ποαπ ΕχρΓβδδ ΒβηΚ, 

ε) την από 18.3.93 σχετική εισήγηση της Γενικής Επι¬ 
θεώρησης Τραπεζών, αποφάσισε: 

Εγκρίνεται η ίδρυση και λειτουργία από την ΑΐΎΐβποαη 
ΕχρΓβδδ ΒβηΚ τριών (3) νέων υποκαταστημάτων σε τό¬ 
πους της επιλογής της. 

Η παρούσα έγκριση παρέχεται υπό τον όρο ότι πριν από 
την έναρξη λειτουργίας του πρώτου από τα πιο πάνω νέα 
υποκαταστήματα, η Αηιβποβη ΕχρΓβδδ ΒβηΚ θα εισαγάγει 


και θα δραχμοποιήσει ποσό συναλλάγματος ισότιμο με το 
απαιτούμενο ελάχιστο ποσό κεφαλαίου για την ίδρυση ελ¬ 
ληνικών πιστωτικών ιδρυμάτων (δρχ. 4.000.000.000). 

Διευκρινίζεται ότι ως προς την προθεσμία και την αναγ¬ 
γελία της έναρξης λειτουργίας των ως άνω υποκαταστη¬ 
μάτων έχουν εφαρμογή οι διατάξεις της αποφ. ΕΝΠΘ 
505/8/23.7.92 όπως ισχύει. 

Από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως (Τεύχος Α'). 

Ο Πρόεδρος Ο Γραμματέας Τα Μέλη 

Ακριβές αντίγραφο 
Αθήνα, 5 Απριλίου 1993 

Ο Γραμματέας 
Π. ΚΥΡΙΑΚΟΠΟΥΛΟΣ 

-♦- 

( 10 ) 

Παράταση της προθεσμίας ίδρυσης και λειτουργίας υπο¬ 
καταστημάτων της ΟίΙίόβηΚ. 

(Συνεδρίαση 523/29.3.93, θέμα 8) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ 
ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη: 

α) Τις διατάξεις του άρθρου 12 παρ. 2 του Ν. 2076/92 
«ανάληψη και άσκηση δραστηριότητας πιστωτικών ιδρυ¬ 
μάτων και άλλες συναφείς διατάξεις», 

β) Την αποφ. ΕΝΠΘ 505/8/23.7.92, όπως ισχύει, 

γ) Το από 6.10.92 (ΑΠ 8443) έγγραφο της ΟίίίόβηΚ σχε¬ 
τικά με την παράταση της προθεσμίας ίδρυσης οκτώ (8) 
νέων υποκαταστημάτων που εγκρίθηκαν με την απόφ. 
ΕΝΠΘ 351/22/8.4.87, όπως ισχύει, 

δ) Την ΠΔ/ΤΕ 2184/17.3.93 που αφορά στο απαιτού- 
μενο ελάχιστο κεφάλαιο για τα υποκαταστήματα πιστωτι¬ 
κών ιδρυμάτων που εδρεύουν σε χώρες εκτός των Ευρω¬ 
παϊκών Κοινοτήτων, καθώς και το συνολικό αριθμό των 
λειτουργούντων στην Ελλάδα υποκαταστημάτων της Οίίί- 

03ΠΚ, 

ε) την από 12.3.93 σχετική εισήγηση της Γ ενικής Επι¬ 
θεώρησης Τραπεζών, αποφάσισε: 

Να τροποποιήσει την απόφ. ΕΝΠΘ 351/22/8.4.87 
όπως ισχύει και να εγκρίνει την μέχρι 31.12.93 παράταση 
της προθεσμίας έναρξης λειτουργίας οκτώ (8) νέων υπο¬ 
καταστημάτων της ΟίΙίόβηΚ που εγκρίθηκαν με την πιο 
πάνω απόφαση, υπό την όρο ότι πριν από την έναρξη λει¬ 
τουργίας του πρώτου από τα πιο πάνω νέα υποκαταστή¬ 
ματα, η ΟίίίόβηΚ θα εισαγάγει και θα δραχμοποιήσει συ¬ 
μπληρωματικό ποσό συναλλάγματος ισότιμο δραχμών δύο 
δισεκατομμυρίων (δρχ. 2.000.000.000). 

Διευκρινίζεται ότι για την αναγγελία της έναρξης λει¬ 
τουργίας των ως άνω υποκαταστημάτων έχουν εφαρμογή 
οι διατάξεις της αποφ. ΕΝΠΘ 505/8/23.7.92 όπως ισχύει. 

Από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως (Τεύχος Α'). 

Ο Πρόεδρος Ο Γραμματέας Τα Μέλη 

Ακριβές αντίγραφο 
Αθήνα, 5 Απριλίου 1993 

Ο Γραμματέας 
Π. ΚΥΡΙΑΚΟΠΟΥΛΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 


( 11 ) 

Στο ΦΕΚ 25/Α/4.3.1993 στο οποίο δημοσιεύθηκε ο νό¬ 
μος με αριθ. 2121/1993 «Πνευματική ιδιοκτησία, συγγε¬ 
νικά δικαιώματα και πολιτιστικά θέματα», γίνονται οι εξής 
διορθώσεις: 

Άρθρο 75 παρ. 5 

1. Τρίτη σειρά του κειμένου από «Το Δ.Σ. διορίζεται με 
απόφαση του εποπτεύοντος τον Οργανισμό μέλους» στο 
ορθό «Το Δ.Σ. διορίζεται με απόφαση του εποπτεύοντος 
τον Οργανισμό μέλους» και 

2. Δεκάτη έκτη σειρά του κειμένου από «προτεινόμενα 
από το Δήμαρχο θεσ/νίκης» στο ορθό «προτεινόμενο από 
το Δήμαρχο θεσ/νίκης». 

(Από το Υπουργείο Πολιτισμού) 


-♦- 

( 12 ) 

Στο Π.Δ. 80/1993 (ΦΕΚ Α* 35/18.3.1993) «Ρύθμιση 
θεμάτων εκπαίδευσης και προέλευσης του προσωπικού 
του Υπουργείου Δημόσιας Τάξης κατά τροποποίηση των 
Π,Δ. 585/85 (Α' 205) και Π.Δ. 496/87 (Α' 229), γίνονται οι 
εξής διορθώσεις: 

1. Στο άρθρο 4 ο τίτλος αυτού από το εσφαλμένο «εκ¬ 
παιδευτικό προσωπικό» στο ορθό «εκπαιδευόμενο προ¬ 
σωπικό». 

2. Στο άρθρο 16 και στον τελευταίο στίχο από το εσφαλ¬ 
μένο «των άρθρων 72, 74 και 78 του Π.Δ. 585/1985» 


στο ορθό «των άρθρων 72, 74 έως και 78 του Π.Δ. 585/ 
1985». 

3. Στο άρθρο 21 και στον τελευταίο στίχο από το εσφαλ¬ 
μένο «όπως τροποιηθείσες ισχύουν» στο ορθό «όπως τρο- 
ποποιηθείσες ισχύουν». 

4. Στο άρθρο 22 και στον πρώτο στίχο από το εσφαλ¬ 
μένο «του Π.Δ. 585/198» στο ορθό «του Π.Δ. 585/ 
1985». 

5. Στο άρθρο 34, στην παρ. 1 και στον τελευταίο στίχο 
από το εσφαλμένο «... της Σχολής Αξιωματικών υπόψη η 
σειρά...» στο ορθό «... της Σχολής Αξιωματικών λαμβάνε- 
ται υπόψη η σειρά ...». 

6. Στο άρθρο 36 και στον προτελευταίο στίχο από το 
εσφαλμένο «των άρθρων 12-13 του παρόντος» στο ορθό 
«των άρθρων 12-18 του παρόντος». 

(Από το Υπουργείο Δημόσιας Τάξης) 

-♦- 

(13) 

Στο Προεδρικό Διάταγμα 88/1993 αρμοδιότητας 
Υπουργείου Δικαιοσύνης που δημοσιεύθηκε στο ΦΕΚ 37/ 
22.3.1993 (τ. Α'), επιφέρεται η πιο κάτω διόρθωση: 

Από το λανθασμένο «Ν. 1558/86», στο σωστό «Ν. 
1558/85». 


(Από το Εθνικό Τυπογραφείο) 

-♦- 

(14) 

Στο Προεδρικό Διάταγμα 89/1993 αρμοδιότητας 
Υπουργείου Δικαιοσύνης που δημοσιεύθηκε στο ΦΕΚ 37/ 
22.3.1993 (τ. Α’), επιφέρεται η πιο κάτω διόρθωση: 

Στο άρθρο μόνο από το λανθασμένο «από το ειδικό άμι¬ 
σθο Υποθηκοφυλακείο Αθηνών», στο σωστό «από το ει¬ 
δικό έμμισθο Υποθηκοφυλακείο Αθηνών». 

(Από το Εθνικό Τυπογραφείο) 


ΑΠΟ ΤΟ ΕΘΙΜΙΚΟ ΤΥΠΟΓΡΑΦΕΙΟ 



